کارلوس فوئنتس د ۱۱ نوامر ۱۹۲۸ د پاناماسیتی اوما وه دی. داش برتا ماسیاس ریواس و بوئه ش رافائل فوئنتس بوئه‌تیگره. بوئه ش یه گل د دیپلماتیا نوم دیار ولات مکزیک بی و سی یه بی که بچه ایش د ولاتیا جورواجور گوارده بی .د سال ۱۹۳۶ حونوادش رئتن د شهر واشنگتن دی سی و یه باعث بی که وه وا زون اینگیلیسی آشنا با. وه دوره دبیرستانشه د سانتیاگوئه شیلی و بوئنس آیرس که پاتخت آرجانتینه گوارد.وه د شومزه ساله یی ؤرئشت وهمکزیک و تا سال ۱۹۶۵ د اوچه بی .وه د مکزیکوسیتی بی که رئت وه دونسمنیجا و د دونسمنیجا زایاروندی مکزیکو نهانومه شه د رشنه حقوق گرت.نها وه درس حنن بالاتر خوشه د انستیتو درسن حننیا عالی جنو نهاگری کرد. د سال ۱۹۵۹ وا بازیگر سیم نما وه نوم ریتا ماسدو زن زقاص کرد، که ای زن حاسن تا سال ۱۹۷۳ زایشتی نها داشت. وه کسم بوئه شه نها گرت و اوما وه دنیا سیاست و سی اولین بار د سال ۱۹۶۵ زایشتی سفیر مکزیک د لندن بی و هنی نها وه د فرانسه و چن گل ولات اوروپایی هنی چی هلند، پرتغال و ایتالیا سفیر بی. اولین مژموئه متلیا وه د سال 1954 زایشتی پلا بی.د سال ۱۹۷۸ زایشتی د گاتی که سفیر مکزیک د فرانسه بی د ائتراض وه انتخاو بیین گوستاو دیاز اورد چی سفیر مکزیک د اسپانیا د گرینج گه خوش رئت وه در. دلیل رئتن فوئنتس یه بی که د گات رئیس کومره ولات بیین دیاز اورداز د سال ۱۹۶۸ ارتش دونسمنی جوریا مئترض د مکزیکوسیتی نه ور گلوله گرته بی. «فوئنتس» که د دونسمنیجایا نوم دیاری چی پرینستون، هاروارد، پنسیلوانیا، کلمبیا، کمبریج، براون و جورج میسون نهاتری درس دئن داشت. فوئنتس د دوئمی زن حاستنش وا روزنامه‌ نیس و گزارشتگر وه نوم سیلویا لموس زن و زقاص کرد. فوئنتس سه گل بچه داشت ،که دو گل د ونو نه که د گاتی که زنه بی د دس ده. د سال ۱۹۹۹ کر خوشه که مرض هموفیلی داشت د دس ده و هنی د سال ۲۰۰۵ دختر وه ناتاشا سی وه کار گرتن بیشرونه مواد مخدر د دنیا رئت. تا ایسه یه گل دختر د وه وه جا منه. د سال ۱۹۸۸ یه گل منتقد د وه لقو چریک خوش لواس دئه بی ، مجله ای که ای نیسسه د وه پلا بی مال دوست دمادار فوئنتس یئنی اکتاویو پاز بیت بن بی. نها ای رخ ون فوئنتس دی وا پاز گپ نزه و حتی د پرس وه د سال ۱۹۹۸ ئم نرئت.فوئنتس هشتائمی سالرو وه دی اومائنشه د جم بیین جاییزه گریا جاییزه نوبل نیسمون جشن گرت. نویسیار نوم دیار مکزیکی د مراسمی وا بیین گابریل گارسیا مارکز و نادین گوردیمر - دو گل نویسیار جاییزه گر نوبل نیسمون- و فیلیپ کالدرون، رئیس کومره ولات مکزیک و دیوونداریا نهاتری شیلی و اسپانیا، هشتائمی سالرو وه دی اومائنشه جشن گرت. وه د روز سه شمه ، ۲۶ اردبیهشت ما، و د ۸۳ ساله یی د دنیا رئت. فوئنتس سی ناخوشی قلبی د بیمارستان جو ده. وه گزارشتهوالگر آسوشیتد پرس دگدر فوئنتس گت که وه خین ریزی مین لاشی داشت.مردن وه وه دسجولیو اورتگا، نیسنه زئشت نومه فوئنتس و استاد درس حننیا اسپانیایی دونسمنیجا برآون، جاگه ای که فوئنتس خوش د اوچه فره درس دئه بی سالیا تر تصییق بی.فیلیپ کالدرون، رئیس کومره ولات مکزیک،د پیغومی وه بونه د دنیا رئتن فوئنتس گوت که فوئنتس یه گل نیسنه نوم دیار و جهونی بیه و مه فره متاسفم.